עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
לידס יונייטד זכתה באליפות בפעם השלישית בתולדות המועדון.
בסוף העונה לליגת משנה ירדו לוטון טאון, נוטס קאונטי ווסטהאם יונייטד. במקומן לליגה הבכירה עלו איפסוויץ' טאון, מידלסבורו ובלקברן רוברס.
כדורגלנים מצטיינים.
איאן רייט מקריסטל פאלאס/ארסנל כבש 29 שערים וזכה בתואר מלך השערים.
גארי ליניקר מטוטנהאם הוטספור זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה.
גארי פליסטר ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל.
לוטוס אקלט
לוטוס אקלט (באנגלית: Lotus Eclat) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות", (באנגלית : Lotus Cars) הבריטית אשר יוצרו בין השנים 1975–1982.
יוצרו 1,522 יחידות (1,299 יחידות עם מנועי 2.0 ליטר, ו-223 יחידות עם מנועי 2.2 ליטר).
בשנת 1982 חברת "לוטוס מכוניות" התחילה לשווק את דגם ה-לוטוס אקסל "Lotus Excel" (בין השנים 1982-1992). מנוע חדש לא פותח לדגם ה- "Lotus Excel", ובדגם ה-"Lotus Excel" הורכב מנוע ה-"לוטוס אקלט".
מוק
כריש קופר
כריש קופר או כריש ברונזה (שם מדעי: "Carcharhinus brachyurus") הוא מין של כריש ממשפחת הכרישיים. כריש זה מצוי במספר אזורים עם אוכלוסיות נפרדות בצפון-מזרח האוקיינוס האטלנטי, חופי דרום אפריקה בצפון-מערב ובמזרח האוקיינוס השקט וסביב לחופי אוסטרליה וניו זילנד. לעיתים הם נכנסים לגדות נהרות, למקווי מים מליחים, לנמלים ולמפרצונים סביב החופים. הנקבות חיות בנפרד מהזכרים.
אורכו של הכריש 3.3 מ' והוא בעל צבע ברונזה וגוף חלק עם סנפירים קטנים ועם שיניים ארוכות וחדות המשמשות לקריעת טרפו לגזרים.
מזונו של הכריש כולל סילוניות, דגי גרם ודגי סחוס אחרים. הם מתקהלים בלהקות כאשר יש מספיק אוכל וניזונים ביחד, כך הם עושים במצוד הסרדינים בדרום אפריקה או במצוד אחר סרדין דרום אמריקני המצוי בלהקות. כריש זה אינו טורף אנשים אך נמצא במקום גבוה ביחס לכרישים שתקפו אנשים ללא התגרות.
אברהם יצחק
אברהם יצחק (נולד ב-1973) הוא קצין בצה"ל בדרגת אלוף-משנה ורופא, אשר כיהן כקצין הרפואה של פיקוד הדרום. קודם לכן שימש בין היתר כראש ענף רפואה מבצעית בחיל הרפואה, קצין הרפואה של אוגדת עזה, ראש מדור רפואה בפיקוד הדרום וקצין הרפואה של חטיבת הנח"ל.
הסטודנט לרפואה הראשון בישראל ממוצא אתיופי והקצין הבכיר ביותר בצה"ל ממוצא זה (נכון ל-2017). משיא משואת יום העצמאות ה-62 לשנת 2010, כנציג צה"ל. הציל את חייהם של עשרות לוחמי צה"ל במלחמת לבנון השנייה, במבצע עופרת יצוקה ובשורת מבצעים נוספים.
קורות חיים.
יצחק נולד באדיס אבבה שבאתיופיה, ילדם השני מתוך ארבעה של רחמים וקסאץ' יצחק. אביו היה שליח של ארגון ציוני, שפעל להעלאתם של יהודי אתיופיה לישראל דרך סודאן, והאם הייתה מורה. בשנת 1983 נאלץ אביו לברוח מאתיופיה לישראל עקב פעילותו הציונית הבלתי חוקית והאם נשארה לגדל לבדה את ארבעת ילדיה בעוני רב.
יצחק היה תלמיד מחונן וכבר בגיל 15 בשנת 1988 החל את לימודי הרפואה באוניברסיטת אדיס אבבה. כשהיה בן 18 בשנת 1991 נאלץ להימלט מאתיופיה כדי שלא יגויס לצבא האתיופי בעיצומה של מלחמת האזרחים האתיופית ועלה ארצה לישראל. כעבור שנה התקבל ללימודי רפואה באוניברסיטת בן-גוריון בבאר שבע במסגרת העתודה האקדמאית. בכך היה לסטודנט הראשון לרפואה במדינת ישראל, שמוצאו אתיופי.
לאחר סיום לימודי הרפואה החל את שירותו בצה"ל, ואת קורס הקצינים בבה"ד 1 סיים כ"מופת גדודי". בתחילה שירת במשך כשנתיים כרופא גדודי בגדוד 101 של חטיבת הצנחנים ואחר כך כשנתיים שימש כרופא של יחידת מגלן, איתה השתתף במבצע חומת מגן ובמבצעים נוספים. החל את התמחותו בכירורגיה בבית החולים סורוקה בבאר שבע, בשנת 2004, אך התמחותו נקטעה עקב פרוץ מלחמת לבנון השנייה. היה אחד מרופאי חטיבת הנח"ל באותה מלחמה, עימה השתתף בקרב סלוקי העקוב מדם והיה אחד מפצועי החטיבה, 12 שעות לפני תום המלחמה.
לאחר סיום ההתמחות בכירורגיה מונה ד"ר יצחק לראש מדור רפואה בפיקוד הדרום ובשנת 2012 מונה לקצין הרפואה של אוגדת עזה. במסגרת תפקידו זה השתתף בין היתר במבצע עמוד ענן והיה הרופא שהציל תחת אש את חייו של סא"ל (מיל.) גיל סיטון. משנת 2015 כיהן כראש ענף רפואה מבצעית בדרגת סגן-אלוף. בנובמבר 2017 הועלה לדרגת אלוף-משנה ונכנס לתפקידו כמפקד רפואה פיקוד הדרום.
במקביל לתפקידו כראש ענף הרפואה המבצעית סיים ד"ר יצחק תואר שני בניהול מערכות בריאות באוניברסיטת בן-גוריון. ד"ר יצחק הוא גם בוגר תוכנית ענב"ר היוקרתית אשר מכשירה את העתודה הניהולית של מערכת הרפואה העתידית בישראל.
בנובמבר 2020 קיבל את פרס שרת העלייה והקליטה לשנת 2020.
חיים אישיים.
יצחק נשוי מאז שנת 1997 לגנט, אותה פגש בעת לימודיו באוניברסיטת בן-גוריון (היא למדה עבודה סוציאלית). הם גרים בבאר שבע והורים לחמישה ילדים, שהבכור בהם משרת נכון ל-2017 בחטיבת גולני. בתו השנייה ענבל עתידה להתגייס כלוחמת.
מרחבים סגורים
מרחבים סגורים (באנגלית: The Great Indoors) היא קומדיית מצבים אמריקאית מאת מייק גיבונס המשודרת החל מ-27 באוקטובר 2016 ברשת CBS. בסדרה מככבים ג'ואל מקהייל, כריסטופר מינץ-פלאס, כריס וויליאמס, סוזנה פילדינג, כריסטין קו, שון בראון וסטיבן פריי. ב-2017 הסדרה בוטלה לאחר עונה אחת.
בישראל, הסדרה שודרה בערוץ Yes Comedy.
תקציר.
ג'ק גורדון (ג'ואל מקהייל) הוא כתב טיולים והרפתקאות מפורסם אשר מפרסם אותם במגזין "גבולות בחוץ". כאשר מנהל המגזין, רולנד (סטיבן פריי) מזמין את ג'ק גורדון למשרד המגזין הוא מבשר לו שימי חקר וטיולי העולם הסתיימו ומתכונת העיתון תהפוך כעת לדיגיטלית בלבד, ועליו לעזור לו לנהל את העיתון עם הכתבים החדשים והצעירים שלו אשר שקועים כל הזמן באינטרנט וברשתות החברתיות.
המשנה לתובעת הכללית של ארצות הברית
סרדין
סרדיניים
סרדיניים (שם מדעי: Clupeidae) היא משפחת דגי גרם מסדרת הסרדינאים, הכוללת דגי מאכל רבים המתקבצים בלהקות.
משפחה זו היא בעלת סוגים רבים וחשובים למאכל, כמו סרדין אירופי או דג המליח. דגים אלה מגוונים ויכולים להגיע מאורך 2-75 ס"מ. הם בעלי ראשים קצרים עם סנפירי גב קטנים וקשקשים כסופים. הם חיים בלהקות גדולות מה שמציל אותם מטורפים על ידי הסתחררות מהירה שמבלבלת את תוקפיהם. מינים רבים צדים אותם בים, מכלבי ים יסעוריים ושחפים ועד לדגים אחרים וללווייתנים עצומים.
לוטוס אקסל
לוטוס אקסל (באנגלית: Lotus Excel) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות" (Lotus Cars) הבריטית אשר יוצרו בין השנים 1982–1992.
הדגם בוסס על דגם לוטוס אקלט, ובפרט, המנוע (מנוע לוטוס 912).
במהלך תכנון הדגם, חברת טויוטה היפנית השתלטה על חברת "לוטוס מכוניות" מה שגרם למספר מכלולים אשר נלקחו מחברת טויוטה, כגון התמסורת הידנית מסוג W58, אשר יוצרה בטויוטה.
יוצרו 2,159 יחידות.
מריה אנונציאטה, נסיכת שתי הסיציליות
מריה אנונציאטה, נסיכת שתי הסיציליות (באיטלקית: Maria Annunziata, Principessa di Borbone delle Due Sicilie; 24 במרץ 1843 – 22 במאי 1871), הייתה בתו של פרננדו השני, מלך שתי הסיציליות ואשתו של קרל לודוויג, ארכידוכס אוסטריה.
ביוגרפיה.
מריה אנונציאטה נולדה ב-24 במרץ 1843 בקזרטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.
בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה אנונציאטה יחד עם משפחתה ברחו לרומא, ובהמשך עברו משם לווינה. ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים.
ב-22 במאי 1871 מתה מריה אנונציאטה משחפת, והיא בת 28 בלבד. בשנת 1914 נרצח בנה פרנץ פרדיננד, ארכידוכס אוסטריה, מה שהוביל למלחמת העולם הראשונה.
משפחתה.
ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים:
מריה אנונציאטה, נסיכת בורבון-שתי הסיציליות
זיטה, נסיכת בורבון-פארמה
זיטה מריה דלה גרציה אדליגונדה מיכאלה רפאלה גבריאלה ג'וזפינה אנטוניה לואיזה אגנס, נסיכת בורבון-פארמה (באיטלקית: Zita Maria delle Grazie Adelgonda Micaela Raffaela Gabriella Giuseppina Antonia Luisa Agnese; 9 במאי 1892 - 14 במרץ 1989) הייתה אשתו של קרל הראשון, קיסר אוסטריה, וככזו הייתה הקיסרית האחרונה של האימפריה האוסטרו-הונגרית.
ביוגרפיה.
תחילת דרכה.